கேள்வி: நோய்பாடியார் பற்றி நீங்கள் என்ன அறிந்துள்ளீர்கள்?
பதில்: நோய்பாடியார் சங்ககாலப் புலவர்களில் ஒருவர். அகநானூறு 67 எண் கொண்ட ஒரே ஒரு பாடல் மட்டும் இவரது பாடலாக நமக்குக் கிடைத்துள்ளது. நோய்பாடியார் என்பது இந்தப் புலவரின் இயற்பெயராகத் தெரியவில்லை. காமநோய் பற்றிப் புதுமையாகப் பாடிய இவரது பாடல் இருந்திருக்க வேண்டும். 400 என்று வரையறைப்படுத்தித் தொகுக்கும்போது அதனை இடம்பறச் செய்யமுடியாத நிலை நேர்ந்திருக்க வேண்டும். இதனால் எட்டுத்தொகை தொகுப்பு இவருக்கு நோய்பாடியார் என்னும் பெயரை இட்டிருக்க வேண்டும்.[http://www.tamilvu.org/ta/tdb-titles-cont-lite-html-disease-280846 நோய் பாடியார் - தமிழ் இணையக் கல்விக் கழகம்]
கேள்வி: நோய்பாடியார் - மழை வாழ்த்து பற்றி தகவல் சொல்.
பதில்: பொருள் தேடச் செல்லும் தலைவன் பாலைநில வழியில் செல்கிறான். அங்கு மழை பெய்யவேண்டும் என்று தலைவி மழையை வாழ்த்திப் பாடுகிறாள். எனினும் மழை பெய்யவில்லை.
கேள்வி: நோய்பாடியார் - நிரையம் கொண்மார் பற்றி விளக்கவும்.
பதில்: பாலை நிலத்தில் அம்பை வைத்துக்கொண்டு அதனை ஆள்மேல் எய்து வழிப்பறி செய்து வாழ்க்கை நடத்துவோர் நிரையம்(நரகம்) அடைவர்.
கேள்வி: நோய்பாடியார் - மொழிபெயர் தேஎம் குறித்து விரிவாக சொல்லுங்கள்.
பதில்: தமிழ் அல்லாமல் பெயர்த்த வேறு மொழி பேசும் நாட்டுப் பகுதிக்கும் தமிழர் அக்காலத்தில் பொருள் தேடச் சென்றனர்.